# Amanda Gorman

Amanda Gorman (Los Angeles, 7 de març de 1998) és una poetessa i activista estatunidenca. Gorman és la primera persona que ha estat nomenada Poeta Nacional Juvenil Llorejada als Estats Units. Va publicar el llibre de poesia The One for Whom Food Is Not Enough el 2015. El seu art i activisme se centren en temes d'opressió, feminisme, raça i marginació, així com en la diàspora africana.
El gener de 2021, en llegir el seu poema «The Hill We Climb» (El pujol que pugem) a la investidura de Joe Biden va ser la poetessa més jove a mai intervenir en una presa de possessió presidencial. Va dir que l'assalt al Capitoli del 6 de gener l'havia inspirada per acabar-lo.

## Trajectòria

Gorman va néixer a Los Angeles i va ser criada per la seva mare, una professora anomenada Joan Wicks, amb els seus dos germans. Té una germana bessona, Gabrielle, que és activista. Gorman ha dit que va créixer en un ambient amb accés limitat a la televisió. Va tenir un impediment de la parla que no va superar fins als catorze anys. En una entrevista al New York Times, el 2018, es descrivia a si mateixa com una «nena rara» que gaudia de la lectura i l'escriptura, activitats que van ser encoratjades per la seva mare; també confessava patir un desordre de processament auditiu i ser hipersensible al so.
Gorman va assistir a New Roads, una escola privada a Santa Monica, i va estudiar sociologia a la Universitat Harvard. L'abril de 2017 va guanyar el títol anual, que es concedia per primera vegada, de jove poeta nacional llorejat, reconeixement al poeta adolescent que destaca, no sols per un extraordinari talent literari sinó també pel seu lideratge i un notori compromís amb la comunitat.
Va voler convertir-se en delegada de la joventut per a l'Organització de les Nacions Unides el 2013, després de veure un discurs de la guanyadora pakistanesa del Premi Nobel de la Pau Malala Yousafzai. Gorman va ser triada com la jove poetessa llorejada de Los Angeles el 2014. Va publicar el llibre de poesia The One for Whom Food Is Not Enough el 2015.
Gorman va fundar l'organització sense ànim de lucre One Pen One Page, que dirigeix un programa d'escriptura i lideratge juvenil. El 2017, es va convertir en la primera jove poetessa que va obrir la temporada literària de la Biblioteca del Congrés dels Estats Units, i ha llegit la seva poesia al canal MTV. La Biblioteca i Museu Morgan va adquirir el seu poema «In This Place (An American Lyric)» i ho va exposar el 2018 prop de les obres d'Elizabeth Bishop. El 2017, Gorman va ser la primera autora a aparèixer al Llibre del Mes de l'Institut XQ, un programa mensual on es comparteixen els llibres favorits de la Generació Z. Va escriure un homenatge als atletes negres per Nike, i té un acord amb l'editorial Viking Children's Books per escriure dos llibres il·lustrats per a nens.
El 2017, Gorman va anunciar que volia postular per a presidenta el 2036.

## Referències

* ↑ «Amanda Gorman: la californiana que hizo historia con su poesía» (en castellà). Milenio, 20-01-2021. [Consulta: 21 gener 2021].
* 1 2 Hawgood, Alex «How Amanda Gorman Became the Nation's First Youth Poet Laureate» (en anglès). The New York Times, 03-11-2017 [Consulta: 30 abril 2018].
* ↑ Petronzio, Matt «Watch the first-ever U.S. youth poet laureate perform a stunning poem about social change». [Consulta: 30 abril 2018].
* 1 2 «Presidential Inaugural Committee Announces Participants in the 59th Inaugural Ceremonies». bideninaugural.org, 14-01-2021.
* ↑ «Amanda Gorman, 22, Will Be the Youngest Poet to Read at an Inauguration Day Ceremony». PEOPLE.com. [Consulta: 17 gener 2021].
* 1 2 Hassan, Adeel «A Young Poet's Inspiration» (en anglès). The New York Times, 28-02-2018.
* ↑ «Harvard Sophomore Chosen as First Youth Poet Laureate | News | The Harvard Crimson». www.thecrimson.com. [Consulta: 30 abril 2018].
* ↑ «Meet Amanda Gorman, the L.A. Native Who Is the First National Youth Poet Laureate ~ L.A. TACO». [Consulta: 30 abril 2018].
* ↑ «Meet the First Youth Poet Laureate». NBC Learn. Arxivat de l'original el 2020-06-18. [Consulta: 30 abril 2018].
* ↑ Rodriguez-Cayro, Kyli «These Twin Sisters Have A Powerful Message About Making Sure Your Resistance Includes All Women». [Consulta: 30 abril 2018].
* 1 2 Hawkins, Khaliha «America's First Youth Poet Laureate Amanda Gorman on the Power of Young Women». [Consulta: 29 juny 2018].
* ↑ Gorman, Amanda. «How Poetry Gave Me a Voice». Huffington Post, 21-11-2014. [Consulta: 29 juny 2018].
* ↑ «'16 Alumna and US Youth Poet Laureate Presents Poem at Library of Congress» (en anglès). New Roads School, 14-09-2017.
* ↑ Flood, Alison. «Amanda Gorman will be youngest poet to recite at a presidential inauguration». The Guardian, 19-01-2021. [Consulta: 19 gener 2021].
* ↑ Millner, Maggie. «Amanda Gorman Named National Youth Poet Laureate» (en anglès). Poets & Writers, 27-04-2017.
* ↑ «Mentoring the Next Generation of L.A. Letters». [Consulta: 30 abril 2018].
* ↑ «A young poet for whom words are not enough». [Consulta: 30 abril 2018]. Arxivat 2018-04-30 a Wayback Machine. «Còpia arxivada». Arxivat de l'original el 2018-04-30. [Consulta: 20 gener 2021].
* ↑ «Gender Letter: All the Poetry That's Fit to Print». [Consulta: 30 abril 2018].
* ↑ ITALIE, HILLEL. «Meet Amanda Gorman, the 22-year-old poet chosen to read at the inauguration of Joe Biden». baltimoresun.com. [Consulta: 17 gener 2021].
* ↑ «Poet Amanda Gorman, 22, Will Read at Biden's Inauguration». Time. Arxivat de l'original el 2021-01-16. [Consulta: 17 gener 2021].
* ↑ «Poet and former Youth Laureate Amanda Gorman has book deal». [Consulta: 17 gener 2021].